P O Z I V

na sudjelovanje u postupku savjetovanju s javnošću o
Nacrtu prijedloga Plana djelovanja Zadarske županije u području prirodnih nepogoda za 2027. godinu

Člankom 28. stavkom 1. Pravilnika o radu župana (Službeni glasnik Zadarske županije broj 16/22) utvrđeno je da prije utvrđivanja prijedloga općeg akta odnosno drugih strateških ili planskih dokumenata županije kad se njima utječe na interese građana i pravnih osoba, provodi se postupak savjetovanja s javnošću sukladno zakonima koji uređuju pravo na pristup informacijama i savjetovanja s javnošću u postupku donošenja ovih akata.
[bookmark: _GoBack]Plan djelovanja u području prirodnih nepogoda dokument je koji se donosi na godišnjoj razini u skladu s Procjenom rizika od velikih nesreća, a sadrži popis mjera i nositelje mjera za ublažavanje i otklanjanje posljedica prirodnih nepogoda.  
Cilj je prikupiti mišljenja, primjedbe i prijedloge od zainteresirane javnosti u vezi s javnim politikama u području zaštite i spašavanja od velikih nesreća te građanske sigurnosti, a sve to  kako bi se blagovremeno ažurirao nacrt teksta prije usvajanja predmetnog dokumenata.
Budući da je Plan djelovanja Zadarske županije u području prirodnih nepogoda za 2027. godinu  dokument kojim se uređuju pitanja od velikog interesa za sigurnost građana, sukladno članku 11. Zakona o pravu na pristup informacijama (Narodne novine broj: 25/13, 85/15 i 69/22) provodi se postupak savjetovanja sa zainteresiranom javnošću. Postupak savjetovanja provest će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata (Narodne novine broj 140/09), stavljanjem Nacrta prijedloga Plana djelovanja Zadarske županije u području prirodnih nepogoda za 2027. godinu na mrežne stranice Zadarske županije s mogućnošću zainteresiranih fizičkih i pravnih osoba da elektronskom poštom dostave svoje komentare, primjedbe i prijedloge na raspoloživom obrascu – prilog 2. ovog Poziva. 
Postupak savjetovanja provest će se u razdoblju od 1. rujna 2026. do 1. listopada 2026. Organizator i nositelj postupka savjetovanja je Upravni odjel za prostorno uređenje, zaštitu okoliša i komunalne poslove u Zadarskoj županiji.
Pozivamo vas na sudjelovanje u postupku savjetovanja te vam je u tu svrhu na raspolaganju sadržaj dokumenta Nacrt prijedloga Plana djelovanja Zadarske županije u području prirodnih nepogoda za 2027. godinu – prilog 1. ovog Poziva.

Prilog 1. Nacrt prijedloga Plan djelovanja Zadarske županije u području prirodnih nepogoda za 2027. godinu  
Prilog 2. Obrazac za sudjelovanje u postupku savjetovanja s javnošću.


